cyanic-selkie/wikianc huggingface dataset:
கோரிப்பாளையம் (மதுரை)
பேருந்து போக்குவரத்து
கோரிப்பாளையத்திற்கு அருகிலுள்ள நகரப் பேருந்து நிலையங்கள்: மதுரை - பெரியார் பேருந்து நிலையம் (சுமார் 5 கி.மீ.), மதுரை - அண்ணா பேருந்து நிலையம் (சுமார் 2 கி.மீ.), மதுரை - ஆரப்பாளையம் பேருந்து நிலையம் (சுமார் 4 கி.மீ.), மதுரை எம்.ஜி.ஆர் ஒருங்கிணைந்த பேருந்து நிலையம் (சுமார் 4 கி.மீ.). கோரிப்பாளையம் மற்றும் அதன் புறநகர்ப் பகுதிகளுக்கு சென்று வர, மதுரை மாநகரப் பேருந்து சேவைகள் மிக உதவிகரமாக உள்ளன. அழகர்கோயில் சாலை, பனகல் சாலை, ஆல்பர்ட் விக்டர் மேம்பாலச் சாலை, பாலம் ஸ்டேசன் சாலை, செல்லூர் சாலை ஆகியவை சந்திக்கும் கோரிப்பாளையம் சந்திப்பில் தினமும் சுமார் பத்தாயிரம் வாகனங்கள் கடந்து செல்கின்றன. போக்குவரத்து நெரிசல் அதிகமுள்ள இந்த இடத்திற்கு அருகில் ரூ. 210 கோடியில் புதிய மேம்பாலம் கட்டுவதற்கு தமிழக அரசு நிதி ஒதுக்கீடு செய்துள்ளது. இம்மேம்பாலம், தல்லாகுளம் கோயில் அருகே தொடங்கி ஏவி மேம்பாலத்தில் முடிகிறது. இந்த மேம்பாலம் நெல்பேட்டை பகுதி வரை அமையும்.
தொடருந்து போக்குவரத்து
மதுரை சந்திப்பு தொடருந்து நிலையம், கோரிப்பாளையத்திலிருந்து சுமார் 4 கி.மீ. தொலைவிலுள்ளது.
வானூர்தி போக்குவரத்து
மதுரை பன்னாட்டு வானூர்தி நிலையம் கோரிப்பாளையம் ஊரிலிருந்து சுமார் 16 கி.மீ. தூரத்திலுள்ளது.
முக்கிய சாலைகள்
அழகர்கோயில் சாலை, பனகல் சாலை, ஆல்பர்ட் விக்டர் மேம்பாலச் சாலை, பாலம் ஸ்டேசன் சாலை, செல்லூர் சாலை ஆகியவை முக்கியமான சாலைகள்.
மருத்துவ வசதி
கோரிப்பாளையம் ஊரில் அமைந்துள்ள பல்நோக்கு அரசு இராசாசி மருத்துவமனை மூலம் கோரிப்பாளையம் மட்டுமல்லாது, மதுரை நகர் மக்கள் மற்றும் அருகிலுள்ள அனைத்து ஊர் மக்களும் மிகவும் பயனடைகின்றனர்.
தொழில்கள்
கோரிப்பாளையம் அருகிலுள்ள செல்லூர் ஊரில், ஏராளமான கைத்தறி மற்றும் விசைத்தறி தொழிற்சாலைகள் உள்ளன. இவற்றின் காரணமாக, கோரிப்பாளையம் சுற்றிலும் உள்ள மக்களும் பயன் பெறுகின்றனர்.
இந்துக் கோயில்கள்
உலகப் பிரசித்தி பெற்ற மதுரை மீனாட்சி சுந்தரேசுவரர் கோயில், கோரிப்பாளையம் ஊரிலிருந்து 2 கி.மீ. தொலைவில் உள்ளது. ஆண்டு தோறும் நடைபெறும் இக்கோவிலின் சிறப்புத் திருவிழாவான 'கள்ளழகர் வைகை ஆற்றில் இறங்கும் நிகழ்வு' கோரிப்பாளையம் அருகில் வைகை ஆற்றில் நடைபெறும் போது, மக்கள் வெள்ளம் கோரிப்பாளையம் முழுவதும் அலைமோதும். மேலும், தல்லாகுளம் சக்திமாரியம்மன் கோயில் மற்றும் தல்லாகுளம் பெருமாள் கோயில், கோரிப்பாளையம் ஊரிலிருந்து சுமார் 2 கி.மீ. தூரத்திலுள்ளன.
முஸ்லீம் தர்கா
புகழ் பெற்ற கோரிப்பாளையம் தர்கா, இங்குள்ள முஸ்லீம் மக்களால் வணங்கப்படுகிறது. மற்றும் சந்தனக்கூடு திருவிழாவும் நடத்தப்பட்டு, மக்கள் மகிழ்ச்சி அடைகின்றனர்.
அரசியல் முக்கியத்துவம்
அழகர்கோயில் சாலை, பனகல் சாலை, ஆல்பர்ட் விக்டர் மேம்பாலச் சாலை, பாலம் ஸ்டேசன் சாலை, செல்லூர் சாலை ஆகியவை சந்திக்கும் கோரிப்பாளையம் சந்திப்பில், 'அரசியல் மற்றும் ஆன்மீகம் எனது இரண்டு கண்கள்' என்று வாழ்ந்து மறைந்த பசும்பொன் முத்துராமலிங்கத் தேவர் அவர்கள் நினைவாக, அவரது நின்ற திருக்கோலத்தில் ஐம்பொன் சிலை ஒன்று அமைக்கப் பெற்று, அனைத்து அரசியல் கட்சியினராலும் வணங்கப்படுகிறது.
கோரிப்பாளையம் பகுதியானது, மதுரை வடக்கு (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் கோ. தளபதி ஆவார். மேலும் இப்பகுதி, மதுரை மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக சு. வெங்கடேசன், 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.
மேற்கோள்கள்
பகுப்பு:மதுரை
எழுநூற்றிமங்கலம் மாரியம்மன் பொன்னாச்சியம்மன் கோயில்
எழுநூற்றிமங்கலம் மாரியம்மன் பொன்னாச்சியம்மன் கோயில் தமிழ்நாட்டில் ஈரோடு மாவட்டம், எழுநூற்றிமங்கலம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:ஈரோடு மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஆதிசுஞ்சனகிரி மலைகள்
மகாசமஸ்தான மடம் என்றும் அழைக்கப்படும் ஆதிச்சுஞ்சனகிரி (Adichunchanagiri), இந்தியாவின் கர்நாடக மாநிலம் மண்டியா மாவட்டம், நாகமங்களா வட்டத்தில் உள்ள ஒரு மலை நகரமாகும். கர்நாடகாவின் தலைநகரான பெங்களூருக்கு மேற்கே 110 கி.மீ தொலைவிலும், பெங்களூர்-மங்களூர் தேசிய நெடுஞ்சாலை 48 இலிருந்து வடகிழக்கில் பெல்லூர் குறுக்கு வரை 6 கி.மீ. தொலைவிலும் அமைந்துள்ளது. சிறீஆதிச்சுஞ்சனகிரி மகாசமஸ்தான மடம் கடல் மட்டத்துக்கு மேலே சுமார் 3,300 அடி உயரத்தில் ஒரு பாறை மலையில் அமைந்துள்ளது. இது கர்நாடகாவின் இந்துக்களின் நாதா பரம்பரையும் ஜோகி வழிபாட்டின் ஆன்மீக தலைமையகமும் ஆகும். thumb| ஆதிச்சுஞ்சனகிரி மலைகளின் நுழைவாயிலான பெல்லூர் குறுக்குச்சாலை
காலபைரவேசுவரர் கோயில்
ஆதிச்சுஞ்சனகிரி மகாசமஸ்தான மடத்தின் சேத்திர கடவுள் காலபைரவேசுவரர். இங்குள்ள பஞ்ச லிங்கங்கள், ஜுவாலா பீடம், தூபி ஆகிய அனைத்தும் பக்தர்களால் வழிபடப்படுகின்றன. குன்றின் உச்சியில் ஆகாச பைரவம் என்ற கோயிலின் புனித குளம் ஒன்று அமைந்துள்ளது. இது பிந்து சரோவரா என்றும் அழைக்கப்படுகிறது. தீபோத்சவத் திட்டங்களுக்காக இரண்டு ஏரிகள் கட்டப்பட்டுள்ளன. ஆகம விதிகளின்படி பழைய பிந்து சரோவராவும் புதுப்பிக்கப்பட்டது.
பின்னணி
சிவபுராணம், கல்வெட்டுகள் மற்றும் நாட்டுப்புறக் கதைகள் போன்றவை இந்த இடத்தைப் பற்றிய குறிப்புகளைக் கொண்டுள்ளன. சித்த சிம்மாசனத்தையும் கணிதத்தையும் நிறுவிய சித்த யோகியிடம் ஆதிருத்ரா இந்த சேத்திரத்தை ஒப்படைத்ததாக புராணங்கள் கூறுகின்றன. தற்போதைய தலைவரான நிர்மலானந்தநாத சுவாமி இந்த மடத்தின் 72 வது தலைவராக உள்ளார். இவர் 2013இல் மடத்தின் தலைவரானார். 1974 முதல் 2013 வரை தலைவர் ஜகத்குரு பத்ம பூஷண் ஸ்ரீ ஸ்ரீ ஸ்ரீ முனைவர் பாலகங்காதரநாத சுவாமிக்குப் பின்னர் இவர் இப்பதவிக்கு வந்தார்.
வெளி இணைப்புகள்
பகுப்பு:Coordinates on Wikidata
பிரதிமா பரூவா பாண்டே
சொந்த வாழ்க்கை
கௌரிபூர் பி. பி கல்லூரியின் ஓய்வுபெற்ற முதல்வர் கங்கா சங்கர் பாண்டே என்பவரை மணந்தார்.
விருதுகள் மற்றும் அங்கீகாரம்
கோல்பாரியா லோககீதத்தை பிரபலப்படுத்துவதில் இவரது முன்னோடி முயற்சிகளுக்காக பிரதிமா பாருவா பாண்டேவுக்கு பத்மசிறீ மற்றும் சங்கீத நாடக அகாதமி விருது வழங்கப்பட்டது.
பிரபல திரைப்படத் தயாரிப்பாளர் பிரபின் கசாரிகா இயந்ந்றிய "கசுதீர் கன்யா" என்ற இவரது வாழ்க்கை மற்றும் படைப்புகளைப் பற்றிய ஒரு ஆவணப்படம் 1997 ஆம் ஆண்டில் சிறந்த வாழ்க்கை வரலாற்று திரைப்படத்திற்கான தேசிய திரைப்பட விருதை வென்றது. மேலும் பெரும் பாராட்டுக்களைப் பெற்றது. இத்திரைப்படம் 1998 இல் தெற்காசிய திரைப்பட விழாவில் அலைகளை உருவாக்கியது.
இறப்பு
பிரதிமா பரூவா பாண்டே 2002 திசம்பர் 12 அன்று இந்தியாவின் அசாம் மாநிலத்தில் உள்ள கௌரிபூரில் தனது 68 வயதில் இறந்தார்.
குறிப்புகள்
பகுப்பு:இந்திய அரச குடும்பப் பெண்கள் பகுப்பு:2002 இறப்புகள் பகுப்பு:1935 பிறப்புகள் பகுப்பு:பத்மசிறீ விருது பெற்ற கலைத் துறையினர்
சூதி
வலது|thumb| கல்லில் செதுக்கப்பட்ட பெரிய கணபதி சிலை வலது|thumb| நந்தி சிலை சூதி (Sudi) என்பது, இந்தியாவின் கர்நாடகாவின் கதக் மாவட்டத்தில் உள்ள ஒரு பேரூராட்சியாகும். இது பாதமியிலிருந்து சுமார் 30 கி.மீ. தொலைவிலும், கஜேந்திரகாட்டிலிருந்து 12 கி.மீ தொலைவிலும் இட்டகி பீமாம்பிகை கோயிலிலிருந்து 3 கி.மீ. தொலைவிலும் அமைந்துள்ளது. இது கி.பி 1000 ஆண்டில் மேலைச் சாளுக்கியர்களின் முக்கியமான நகரமாக இருந்தது. இரட்டைக் கோபுரக் கோயில், மல்லிகார்ச்சுனர் கோயில், நாககுண்டம் (கல் மற்றும் செதுக்கல்களால் கட்டப்பட்ட பெரிய கிணறு), சில கட்டமைப்பு கோயில்கள் போன்ற கற்களால் செதுக்கப்பட்ட அரிய நினைவுச்சின்னங்கள் குறிப்பிடத்தக்கவை. நீண்ட காலமாக இந்த கட்டமைப்புகள் கைவிடப்பட்டன. ஆனால் சமீபத்தில் அவை இந்தியாவின் தொல்பொருள் துறையின் கவனத்தை ஈர்த்துள்ளன.
வரலாறு
இந்நகரம், நவீன கர்நாடகாவில் (குறிப்பாக வடக்கு கர்நாடகா ) மேலைச் சாளுக்கிய கட்டிடக்கலை நடவடிக்கைகளின் முக்கிய பகுதியாக இருந்துள்ளது. கி.பி 1100 இல் சூதி, மேலைச் சாளுக்கியர்களின் தலைநகராக இருந்தது. மன்னரின் மகள் அக்காதேவி அந்த இடத்தை ஆண்டார். அந்த நேரத்தில் இந்த நகரத்தில் நாணயங்கள் தயாரிக்கப்பட்டன.
நாணயங்கள்
மேலைச் சாளுக்கியர்களின் ஆட்சியின் போது (973 - 1189), அலுபாக்களின் ஆட்சிகாலத்தில் கன்னட மற்றும் நாகரி எழுத்து முறையில் பாண்டிய தனம்ஜெயனின் நாணயங்களை அச்சிடப்பட்டது. கதக் மாவட்டத்தில் இலக்குண்டி மற்றும் சூதி ஆகியவை தங்கசாலைகளாக  இருந்துள்ளது. கத்யானகா (எடையுள்ள 96 தானியங்கள்), திரம்மா (65 தானியங்கள்), கலஞ்சு (48 தானியங்கள்), காசு (15 தானியங்கள்), மஞ்சாடி (2.5 தானியங்கள்), அக்கம் (1.25 தானியங்கள்) மற்றும் பனா (9.6 தானியங்கள்) போன்றவை முக்கிய நாணயங்களாகும்
சைவம், பாசுபத பள்ளி
இங்கு சைவ சமயம் முக்கியத்துவம் பெற்றிருந்தது.சாளுக்கியர் ஆட்சியின் இறுதி ஆண்டுகளில் சைனம் தனது செல்வாக்கை இழந்தது. சைவத்தின் ஆதிக்கம் தொடர்ந்தது. சைவம், மேலும் பாசுபதம் அல்லது லாகுலா, காலாமுகம், கபாலிகம் போன்ற பல பிரிவுகளைக் கொண்டிருந்தது. பாசுபதப் பள்ளியானது பல்லிகாவி, சூதி, ஸ்ரீசைலம் போன்ற பிற இடங்களில் முக்கியமான மையங்களைக் கொண்டிருந்தது.
இரட்டைக் கோபுர சிவன் கோயில்
இரட்டைக் கோபுரம், இரண்டு விமானம், கொண்ட சிவன் கோயில் இங்கு அமைந்துள்ளது.
பிற்காலச் சாளுக்கிய நினைவுச்சின்னமான இது, 1059-60 க்கு முன், நாகேசுவரனின் தளபதி நாகதேவனால் கட்டப்பட்டது.
அணுகல்
கதக்கிலிருந்து 42 கிலோமீட்டர் தொலைவிலும், மாநில தலைநகரான பெங்களூரிலிருந்து 450 கிலோமீட்டர் தொலைவில் அமைந்துள்ளது.
மேற்கோள்கள்
பகுப்பு:கதக் மாவட்டத்திலுள்ள ஊர்களும் நகரங்களும் பகுப்பு:கர்நாடகத் தொல்லியற்களங்கள் பகுப்பு:கர்நாடகாவில் உள்ள சிவன் கோயில்கள் பகுப்பு:சாளுக்கியர்
சிவகிரி கலியுக வரதராஜப் பெருமாள் கோயில்
சிவகிரி கலியுக வரதராஜ பெருமாள் கோயில் தமிழ்நாட்டில் ஈரோடு மாவட்டம், சிவகிரி என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:ஈரோடு மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஆணைமேலகரம் வரதராஜப்பெருமாள் கோயில்
ஆணைமேலகரம் வரதராஜப்பெருமாள் கோயில் தமிழ்நாட்டில் நாகபட்டினம் மாவட்டம், ஆணைமேலகரம் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயிலில் வரதராஜப்பெருமாள், ஸ்ரீதேவி, பூதேவி சன்னதிகளும், ராமா, மகாலட்சுமி, ஆண்டாள், கருடாழ்வார், ஆஞ்சநேயர், பிள்ளையார், நவகிரகங்கள் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் வைகானசம் ஆகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:நாகபட்டினம் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
உடுப்பி மட்டு குல்லா
உடுப்பி மட்டு குல்லா (Udupi mattu gulla) அல்லது உடுப்பி மட்டி குல்லா என்பது பச்சை நிற கத்திரிக்காய் ஆகும். இது இந்தியாவின் கர்நாடக மாநிலத்தின் உடுப்பியில் உள்ள மட்டி கிராமம் மற்றும் அதனைச் சுற்றியுள்ளப் பகுதிகளில் வளர்க்கப்படுகிறது. இந்த கத்திரிக்காய்க்கு 2011ஆம் ஆண்டு புவியியல் சார்ந்த குறியீடு வழங்கப்பட்டது.
விளக்கம்
இந்தப் பகுதியில் மட்டு குல்லா சுமார் 400 ஆண்டுகளுக்கு மேலாக வளர்க்கப்பட்டதாகக் கூறப்படுகிறது. இதனுடைய தோற்றமானது உடுப்பி, சோட் வதிராஜா மாதாவின் ஸ்ரீ வாதிராஜ தீர்த்தத்துடன் இணைக்கும் புராணக்கதையுடன் தொடர்புப் படுத்தப்படுகிறது. இந்த கத்தரிக்காய் உதயவர் நதிக்கும் சுவர்ணா நதிக்கும் இடைப்பட்ட 500 ஏக்கருக்கும் அதிகமான பரப்பளவில் பயிரிடப்பட்டது. மட்டி கிராமத்தினைத் தவிர அருகிலுள்ள கிராமங்களிலும் (பங்களா, கொப்ளா, கைபுஞ்சால்) விளைவிக்கப்படுகிறது. இப்பகுதியில் இப்பயிருக்கு மீன் உரம் இடப்படுகிறது.
மற்ற இடங்களில் வளர்க்கப்படும் ஊதா கத்திரிக்காயைப் போலல்லாமல், மட்டு குல்லா பச்சை நிறத்தில் உள்ளது. "குல்லா" என்ற சொல் குறிப்பிடுவது போல, இது கோள வடிவத்தில் உள்ளது. இது பருவகால காய்கறியாகும். இப்பகுதியில் மட்டு குல்லா செப்டம்பர் மற்றும் அக்டோபர் மாதங்களில் பருவமழைக்குப் பிறகு வளர்க்கப்படுகிறது. குறைந்த ஈரப்பதத்தைக் கொண்டுள்ளது இக்கத்திரிக்காய் தனித்துவமான சுவையுடையது மட்டு குல்லா பரவலாக உடுப்பி சமையலில் பயன்படுத்தப்படும் காய்கறியாக உள்ளது. குறிப்பாக உடுப்பி சாம்பாரில் பயன்படுத்தப்படுகிறது. மட்டு குல்லாவின் அசாதாரண மற்றும் தனித்துவமான சுவை மற்றும் உற்பத்திக்காக பிரத்தியேக இருப்பிடத்திற்காக புவியியல் சார்ந்த குறியீட்டினை 2011ஆம் ஆண்டு பெற்றது.
பூச்சித் தாக்குதல்கள் மற்றும் பி. டி. கத்திரிக்காயின் வருகை போன்ற பல்வேறு காரணங்களால் சமீபத்திய ஆண்டுகளில் மட்டு குல்லாவின் உற்பத்தி குறைந்தது. தோட்டக்கலைத் துறையின் தகவலின் படி 2015ஆம் ஆண்டில் 67 ஹெக்டேர் பரப்பளவில் பயிரிடப்பட்டது. தோராயமாக ஹெக்டேர் ஒன்றிற்கு 40 டன் மகசூல் கிடைத்தது.
மேற்கோள்கள்
பகுப்பு:உடுப்பி மாவட்டம் பகுப்பு:கத்தரியினங்கள்
பங்கபுரம் மயில்கள் சரணாலயம்
வலது|thumb|200x200px| இந்திய மயில் வலது|thumb|222x222px| பங்கபுரம் கோட்டையின் உள்ளே மயில்கள் சரணாலயம் பங்கபுரம் மயில் சரணாலயம் (Bankapura Peacock Sanctuary) கருநாடகாவிலுள்ள இரண்டு மயில் சரணாலயங்களில் ஒன்றாகும். ஒன்று ஆவேரி மாவட்டத்தில் பங்கபுரம் கோட்டையின் உள்ளேயும், மற்றொன்று மண்டியா மாவட்டத்தில் ஆதிச்சுஞ்சனகிரியில் அமைந்துள்ளது.
இப்பகுதியில் கிலாரி மாடுகளுக்கு பிரத்யேகமாக வளர்க்கப்படும் தீவனச் சாகுபடியால் இது சிறந்த மயில் வாழ்விடமாக மாறியுள்ளது. கோட்டையிலுள்ள அகழி சுமார் 36 கி.மீ நீளமும், 10–15 மீட்டர் அகலமும், 7–8 மீட்டர் ஆழமும் கொண்டது.
அகழியின் கரைகள் அகாசியா, வேம்பு மற்றும் அத்தி போன்ற தாவரங்களால் மூடப்பட்டுள்ளன. கால்நடைகளுக்காக வளர்க்கப்படும் மக்காச்சோளம், சோளம் போன்றத் தானியங்கள் மயில்களுக்கு சிறந்த உணவாக இருக்கிறது. இரண்பென்னூர் வட்டத்தைச் சுற்றி அதிக அளவில் மயில்கள் காணப்படுகின்றன
சரணாலயம்
பங்கபுரத்திலுள்ள "நவிலு பக்சிதாமா" மயில்களின் பாதுகாப்பு மற்றும் இனப்பெருக்கம் ஆகியவற்றில் பிரத்தியேகமாக ஈடுபட்டுள்ள நாட்டின் இரண்டாவது சரணாலயம் ஆகும்.
இப்பகுதியில் மயில்களின் பெரும் இருப்பைப் புரிந்துகொண்ட இந்திய அரசு, சூன் 9, 2006 அன்று பங்கபுரத்தை மயில்கள் சரணாலயமாக அறிவித்தது. இந்த சரணாலயம் 139 ஏக்கர் நிலப்பரப்பில் அமைந்துள்ளது. இது வரலாற்று சிறப்புமிக்க கோட்டையின் எச்சங்களைக் கொண்டுள்ளது. நிலத்தின் உயரமான மேடு மற்றும் ஆழமான அகழிகள் இந்த பறவைகளுக்கு சரியான இருப்பிடத்தை வழங்கியுள்ளன. இந்த சரணாலயம் முதல் உலகப் போருக்குப் பின்னர் 1919இல் அமைக்கப்பட்ட கால்நடை வளர்ப்பு பண்ணையில் அமைந்துள்ளது. இந்த பண்ணை சரணாலயத்தின் மொத்த 139 ஏக்கரில் (0.56 கிமீ 2) 90 ஏக்கரில் (360,000 மீ 2) அமைந்துள்ளது.
தோராயமான மதிப்பீட்டின்படி, சரணாலயத்தில் 1,000 க்கும் மேற்பட்ட மயில்கள் உள்ளன. மேலும், மனித தலையீடு குறைவாக இருப்பதால் இந்த பறவைகளின் இனப்பெருக்கம் அதிகமாக இருக்கிறது.
பிற பறவைகள்
பங்கபுரம் கோட்டை மயில்களுக்கு மட்டுமல்லாமல், கொம்பு ஆந்தை, தவிட்டிச் சிலம்பன், மேக்பை, ராபின், பச்சைப் பஞ்சுருட்டான், பக்கி, மைனா, கருஞ்சிட்டு, மணிப்புறா, கிளிகள், மீன் கொத்தி, இந்திய சாம்பல் இருவாச்சி, நீலவால் பஞ்சுருட்டான், தையல்சிட்டு போன்ற பல பறவைகளுக்கும் வீடாகும்.
மேற்கோள்கள்
பகுப்பு:ஹாவேரி மாவட்டம் பகுப்பு:கர்நாடகத்தின் பறவை புகலிடங்கள் பகுப்பு:இந்தியாவில் உள்ள பறவைகள் காப்பகங்கள்
சுவரன் லதா (பாடகர்)
சுவரன் லதா (Swaranlata ) (பிறந்தது:1938 நவம்பர் 19) இவர் இந்திய பஞ்சாபின் இலைலா மாவட்டத்திலுள்ள ஜார்கன் வாலா என்ற இடத்தில் பிறந்த முன்னாள் பஞ்சாபி பாடகர் ஆவார். இவர் நாட்டுப்புறம் மற்றும் இணைப் பாடலகளை பாடினார். லாய் டி மேய் காலியன் பாகன் டி மெஹந்தி, முன் விச் பாபி தே, நந்த் புர்கியன் பேவ் போன்ற பாடல்களுக்காக இவர் அறியப்படுகிறார். கர்னைல் கில், முகமது சாதிக், திதார் சந்து, குர்ச்சரன் பொஹ்லி, ரமேஷ் ரங்கீலா, ஜகத் சிங் ஜாகா, தலீப் சிங் தீப் மற்றும் மகேந்திர கபூர் உள்ளிட்ட அவரது காலத்தின் ஒவ்வொரு பஞ்சாபி பாடகருடனும் இவர் பாடியுள்ளார். இவரது பெரும்பாலான பதிவுகள் கரம்ஜித் துரியுடன் காணப்படுகின்றன. இவருடன் அவர் நீண்ட காலம் நேரடி நிகழ்ச்சிகளில் இணைந்து நிகழ்த்தியுள்ளார்.
பஞ்சாபின் அரசியல் சூழ்நிலைகள் காரணமாக, இவர் 1988 இல் நேரடி நிகழ்ச்சிகளை செய்வதை நிறுத்திக் கொண்டார். இவரது கடைசி நிகழ்ச்சி தில்வான் என்ற இடத்தில் இருந்தது.
மேற்கோள்கள்
பகுப்பு:1938 பிறப்புகள் பகுப்பு:வாழும் நபர்கள்
பாசூர் குலவிளக்கம்மன் கோயில்
பாசூர் குலவிளக்கம்மன் கோயில் தமிழ்நாட்டில் ஈரோடு மாவட்டம், பாசூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பல நூற்றாண்டுகளுக்கு முன்பு திருமூலர் பிரதிஷ்டை செய்து வழிபட்ட முத்தீஸ்வரர் சுவாமி உள்ளது இறைவனின் திருமேனியில் நவாக்கரி சக்கரம் என்னும் பஞ்சாட்சரம்,பஞ்சபூதம்,நவகோள்கள், பன்னிரண்டு ராசிகள், இருபத்திழு நட்சத்திரங்களை சூட்சமமாக வடிவமைத்து உருவாக்கினர் என்பதற்கு சான்றாக இன்னும் முத்தீஸ்வரர் சிலை உள்ளது.
திருகோவில் சுற்றுபுறச்சுவற்றில் மீன் சின்னம் இருப்பதை இன்றும் காண முடியும்.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:ஈரோடு மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
முதலாவது தாம்பரம் மாநகராட்சி மன்றம்
முதலாவது தாம்பரம் மாநகராட்சி மன்றம் (1st Tambaram City Council) இந்தியாவின் தமிழ்நாடு மாநிலத்தில் சென்னையில் உள்ள தாம்பரம் மாநகர சட்டமன்றக் கிளையில் நடைபெற்ற முதலாவது கூட்டத்தைக் குறிக்கிறது. ஐந்து மண்டலங்களில் உள்ள 70 நகர்வட்டங்ககளில் இருந்து தேர்ந்தெடுக்கப்பட்ட 70 மன்ற உறுப்பினர்கள் கூட்டத்தில் பங்கேற்றனர்.
சென்னையை அடுத்த தாம்பரம் புதிதாக உருவாக்கப்பட்ட ஒரு மாநகராட்சி ஆகும். 2022 ஆம் ஆண்டு நடைபெற்ற தமிழ்நாடு நகர்ப்புற உள்ளாட்சித் தேர்தல் நகராட்சி மன்றத்தின் கட்டுப்பாட்டை தீர்மானித்தது. திராவிட முன்னேற்றக் கழகம் மற்றும் இந்திய தேசிய காங்கிரசு கொண்ட மதச்சார்பற்ற முற்போக்குக் கூட்டணி 53 இடங்களில் வெற்றி பெற்றது. அனைத்திந்திய அண்ணா திராவிட முன்னேற்றக் கழகம் 9 இடங்களில் வெற்றி பெற்று இரண்டாவது பெரிய கட்சியாக உருவெடுத்தது. மற்ற 8 இடங்களில் சுயேச்சைகள் வெற்றி பெற்றனர். திராவிட முன்னேற்றக் கழகத்தைச் சேர்ந்த வசந்தகுமாரி மேயராக தேர்ந்தெடுக்கப்பட்டார். மற்ற பதவிகளுக்கும் உறுப்பினர்கள் தேர்ந்தெடுக்கப்பட்டனர்.
தலைமை
மேயர் மாநகராட்சியின் தலைவர் ஆவார். ஆனால் நிர்வாக அதிகாரங்கள் மாநகராட்சி ஆணையரிடம் வழங்கப்படுவதால் மேயரின் பங்கு பெரும்பாலும் சம்பிரதாயமானது. மேயரின் அலுவலகமானது, மாநகராட்சி கூட்டத்திற்கு தலைமை தாங்கும் ஒரு செயல்பாட்டுப் பொறுப்பையும், நகரத்தின் முதல் குடிமகன் என்பதோடு தொடர்புடைய சடங்குப் பொறுப்பையும் ஒருங்கிணைக்கிறது. துணை மேயர் ஐந்தாண்டு காலத்திற்கு மேயரால் நியமிக்கப்படுகிறார்.
மேயர்
கே. வசந்தகுமாரி, திராவிட முன்னேற்றக் கழகம்.
துணை மேயர்
ஜி. காமராசு, திராவிட முன்னேற்றக் கழகம்.
மேற்கோள்கள்
பகுப்பு:2022 நிகழ்வுகள் பகுப்பு:சென்னை நிகழ்வுகள்
கருமாண்டிசெல்லிபாளையம் சின்னம்மன் கோயில்
கருமாண்டிசெல்லிபாளையம் சின்னம்மன் கோயில் தமிழ்நாட்டில் ஈரோடு மாவட்டம், கருமாண்டிசெல்லிபாளையம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:ஈரோடு மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
நூரன் சகோதரிகள்
நூரன் சகோதரிகள் (Nooran Sisters) - (ஜோதி நூரன் மற்றும் சுல்தானா நூரன்) - இவர்கள் இந்தியாவின் ஜலந்தரைச் சேர்ந்த ஒரு சூபி இசை பாடும் இரட்டையர்கள் ஆவர். இவர்கள் ஷாம் சௌராசியா கரானா பாரம்பரிய இசை மற்றும் “மிராசி” இசை மரபுகளைப் பின்பற்றுகிறார்கள். இவர்களின் தந்தை உஸ்தாத் குல்ஷன் மீர், பிரபல மறைந்த உஸ்தாத் சோஹன் லாலின் மகனாவார். இவர்களின் தந்தை இவர்களின் ஆசிரியர் மற்றும் குரு மட்டுமல்ல; அவர் தனியே இசையமைக்கிறார். இவர்களின் இசை நிகழ்ச்சிகளுக்கான ஏற்பாடுகளை அவர் செய்கிறார். சில நேரங்களில் அவர் இவர்களுடன் சேர்ந்து பாடுகிறார்.
நூரன் சகோதரிகளின் மொழியியல் மற்றும் இசை மரபுகளில் மிகவும் வேரூன்றியுள்ளனர். இவர்களின் பாட்டி பிபி நூரன் அவரது காலத்தின் நன்கு அறியப்பட்ட பாடகி, மற்றும் நூரன் சகோதரிகள் இப்போது அவரது அடிச்சுவடுகளைப் பின்பற்றுகிறார்கள். இவர்களின் தந்தை குல்ஷன் மிர் அவர்கள் குழந்தைகளாக இருந்தபோது இவர்களின் முன்கூட்டியே திறமையைக் கவனித்தார். நிக்கி ஆவாஸ் பஞ்சாப் தி என்ற தொலைக்காட்சி நிகழ்ச்சி மூலம் அங்கீகாரம் பெற்றனர். இந்த இளம் பெண்களிடமிருந்து வெளிவந்த பாரம்பரியமான இசை நடுவர்கள் மற்றும் பார்வையாளர்களால் பாராட்டப்பட்டது.
இளமைக் காலம்
சகோதரிகளுக்கு குழந்தை பருவத்திலிருந்தே இவர்களின் தந்தை உபித் குல்சன் மிர், பிபி நூரனின் பேரனும், 1970களின் சூபி பாடகரான சுவர்ன் நூரனின் மகன் போன்றோர் பயிற்சி அளித்தனர். இவரது தந்தை மிர்ரின் கருத்துப்படி, குடும்பம் கடினமான காலங்களில் இருந்தது. மிர் இவர்களுக்கு ஆதரவாக இசைப் பாடங்களில் பயிற்சி அளித்தார்.
சுல்தானா நூரனுக்கு ஏழு வயதும், ஜோதி நூரனுக்கு ஐந்து வயதும் இருந்தபோது, வீட்டில் விளையாடிக் கொண்டிருந்தபோது, மிர் இவர்களின் திறமையைக் கண்டுபிடித்தார். இவர்கள் தங்களது பாட்டி கற்றுக்கொண்ட 'குல்லி விச்சோ நி யார் லேப் லே' என்ற  புல்லே ஷா கலாம் என்ற பாடலை பாட முடியுமா என்று கேட்டார். கைம்முரசு இணை மற்றும் ஆர்மோனியத்துடன் தொழில் ரீதியாக பாடினர்.
கனேடிய இசை விளம்பரதாரரான இக்பால் மகால் 2010 இல் சகோதரிகளைக் கண்டுபிடித்து இவர்களின் வெற்றியில் ஒரு பெரிய பங்கைக் கொண்டிருந்தார். 2013 ஆம் ஆண்டில் இவர்கள் முதன்முறையாக நகோடரில் உள்ள பாபா முராத் ஷா தர்காவில் நிகழ்ச்சி நடத்தினர். மேலும் அந்த இரவில் இருந்து மக்கள் மத்தியில் இவர்கள் மிகவும் பிரபலமடைந்தனர். இவர்களின் "அல்லாஹ் ஹூ" பாடல் யூடியூப் வெற்றி பெரும் பெற்றது. அதன் பிறகு "மே யார் தா தீவானா" மற்றும் "படகா குட்டி" போன்ற பாடல்கள் இருவரின் பிரபலத்தை அதிகரிப்பதில் முக்கிய பங்கு வகித்தன. பாலிவுட் திரைப்படங்களில் இவர்களது பல பாடல்கள் இடம் பெற்றுள்ளன.
தொழில்
இந்தியாவின் பஞ்சாபில் உள்ள பாட்டியாலாவிலுள்ள ஹர்பால் திவானா நிகழ்த்துக் கலைகளின்  மையத்தில் மறைந்த கசல் மேத ஜக்ஜித் சிங்கின் 72 வது பிறந்தநாள் விழாவில் இவர்கள் பங்கேற்றனர். இந்தியாவில் எம்டிவி டேலண்ட் ஹன்ட் தொடரில் எம்டிவி சவுண்ட் டிரிப்பின், "துங் துங்" பாடலுடன், பின்னர் எம்டிவி அன் பிளக் மற்றும் கோக் ஸ்டுடியோவுடன் புகழ் பெற்றனர்.
நிகழ்ச்சி
இவர்கள் 2016 மற்றும் 2017 ஆம் ஆண்டுகளில் டாக்கா சர்வதேச நாட்டுப்புற விழாவில் தங்களது இசை நிகழ்ச்சிகளை நிகழ்த்தினர்.
பாலிவுட்
2014 ஆம் ஆண்டில் பாலிவுட்டில் வெளிவந்த ஹைவே என்றத் திரைப்படத்தில் படகா குட்டி எனற பாடலுடன் திரைத்துறையில் இசை இயக்குனர் ஏ. ஆர். ரகுமானின் இசையில் அறிமுகமானார். இவர்கள் சுல்தான், மிர்சியா, தங்கல், ஜப் ஹாரி உள்ளிட்ட படங்களில் பாடியுள்ளனர்.
வெளி இணைப்புகள்
பகுப்பு:நாட்டுப்புறப் பாடகர்கள் பகுப்பு:இந்திய இசை
அரும்பூர் அக்னிபூரிஸ்வரர் கோயில்
அரும்பூர் அக்னிபூரிஸ்வரர் கோயில் தமிழ்நாட்டில் நாகபட்டினம் மாவட்டம், அரும்பூர் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயிலில் அக்னீபுரீஸ்வரர், அகிலாண்டீஸ்வரி சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:நாகபட்டினம் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
வங்காளதேசத் துடுப்பாட்ட அணியின் இலங்கைச் சுற்றுப்பயணம், 2021
வங்காளதேசத் துடுப்பாட்ட அணி 2021 ஏப்ரல், மே மாதங்களில் இலங்கையில் இரண்டு தேர்வுத் துடுப்பாட்ட போட்டிகளில் விளையாடியது. தேர்வுப் போட்டிகள் 2019–21 ஐசிசி உலகத் தேர்வுத் துடுப்பாட்ட வாகையின் ஒரு பகுதியாக அமைந்தன.
ஆரம்பத்தில், மூன்று-தேர்வுப் போட்டித் தொடராக 2020 சூலை-ஆகத்து மாதங்களில் நடத்தத் திட்டமிடப்பட்டு, பின்னர் கோவிட்-19 பெருந்தொற்று காரணமாக 2020 அக்டோபருக்கு மாற்றப்பட்டது. 2020 செப்டம்பரில், மீண்டும் முடிவு செய்யப்பட்டது. 2020 திசம்பரில், வங்காளதேச துடுப்பாட்ட வாரியம் 2021 ஏப்ரலில் இரண்டு போட்டிகளில் மட்டும் விளையாட முடிவு செய்தது. 2021 பெப்ரவரியில் இப்பயணம் உறுதி செய்யப்பட்டது. 2021 மார்ச் 19 இல் இலங்கை துடுப்பாட்ட வாரியம் சுற்றுக்கான தேதிகளை அறிவித்தது.
முதல் தேர்வுப் போட்டி மிக அதிகமான ஓட்டங்கள் பெற்ற நிலையில் வெற்றி-தோல்வியின்றி முடிவடைந்தது. இரண்டாவது போட்டியை இலங்கை அணி 209 ஓட்டங்களால் வெற்றி பெற்று, 1–0 என்ற கணக்கில் தொடரை வென்றது.
வெளி இணைப்புகள்
பகுப்பு:2021 இல் விளையாட்டுகள் பகுப்பு:இலங்கையில் துடுப்பாட்டம் பகுப்பு:வங்காளதேசத்தில் துடுப்பாட்டம் பகுப்பு:பன்னாட்டுத் துடுப்பாட்ட சுற்றுப் பயணங்கள் பகுப்பு:2021இல் துடுப்பாட்டம் பகுப்பு:2021 இல் இலங்கை
ஜகமே தந்திரம்
கதை
சுருளி பரோட்டா உணவகம் நடத்தி வரும் மதுரையைச் சேர்ந்த ஒரு கேங்க்ஸ்டர். அவரது குண்டர் போன்ற நடத்தை காரணமாக, அவரால் ஒரு மணப்பெண்ணை கண்டுபிடிக்க முடியவில்லை மற்றும் அவரது திருமணம் நிச்சயிக்கப்பட்ட போதும், அவரது குற்றவியல் பின்னணி பற்றி அறிந்ததும் மணமகள் ஓடிவிடுகிறாள். அவரது புகழ் ஜான் என்ற ஆங்கிலேயரின் கவனத்திற்கு வருகிறது, அவர் லண்டனை தளமாகக் கொண்ட வெள்ளை மேலாதிக்க டான் பீட்டர் ஸ்ப்ராட் என்ற வலது கை மனிதர். பீட்டரின் பரம எதிரியான லண்டனின் தமிழ் பேசும் மக்களிடையே கணிசமான செல்வாக்கைக் கொண்ட போட்டியாளர் டான் சிவதாஸுக்கு எதிராக பீட்டருக்கு வேலை செய்தால் ஜான் வாரத்திற்கு 00 2,00,000 வழங்குகிறார். சுருளி இந்த பணத்தை பயன்படுத்தி இறுதியில் குடியேறி தனது குற்றச் செயல்களை கைவிட வேண்டும் என்ற எண்ணத்துடன் ஏற்றுக்கொண்டு லண்டனுக்கு புறப்படுகிறார்.
லண்டனில், சுருளி சிவதாஸ் மற்றும் அவரது கும்பலைப் பற்றியும், பணத்திற்கு ஈடாக மோதல் நிறைந்த நாடுகளிலிருந்து ஆயுதங்களை கடத்துவதையும் உள்ளடக்கிய அவர்களின் செயல்பாடுகளைப் பற்றி மேலும் அறிந்து கொள்கிறார். சுருளி மற்றும் ஜான் தலைமையிலான பீட்டரின் கும்பல், சிவதாஸின் வலது கை ராஜனின் கீழ் கடத்தல் நடந்து கொண்டிருக்கும் சிவதாஸின் படகு முற்றத்தில் சோதனை நடத்துகிறது. சோதனையின் போது, ​​சுருளி ராஜனையும் கொன்றார். சிவதாஸ் மற்றும் அவரது கும்பல், ராஜனை கொன்று கடத்த சுருளி தான் காரணம் என்பதை உணர்கிறார். சுருளியும் சிவதாஸும் தங்கள் சண்டையை முடிவுக்கு கொண்டுவர "சமாதான பேச்சு" க்கு அழைக்கும் சாமர்த்தியத்தில் பீட்டரைக் கொல்ல பேச்சுவார்த்தை நடத்தினர், அதற்கு பதிலாக லண்டனில் உள்ள பரோட்டா உணவகம் 6,00,000. ஆனால் "சமாதானப் பேச்சு" யின் போது, ​​சுருளி சிவதாஸைக் காட்டிக் கொடுத்து, பீடரிடம் ஒரு அருவாளை ஒப்படைக்கிறார், அவர் அதைப் பயன்படுத்தி சிவதாஸை வெட்டி வீழ்த்தினார். சிவதாஸின் மரணத்திற்கான வெகுமதியாக, பீட்டர் சுருளிக்கு தனது தொழிலைத் தொடங்கவும் அங்கு தமிழர்களை வாழ அனுமதிக்கவும் சுருளிக்கு ஒரு நியமிக்கப்பட்ட பகுதியை வழங்கினார், மேலும் "சிறிய மதுரை" என்ற பகுதிக்கு பெயரிட்டார்.
இதற்கிடையில், சுருளி இலங்கை தமிழ் பாடகியான அட்டிலாவை காதலிக்கிறார். அவர் ஆரம்பத்தில் அட்டிலாவை அணுகியபோது, ​​அவள் ஒரு விதவை என்று ஏழு வயது மகன் தீரன் என்றழைக்கிறாள். இருப்பினும், அவள் விரைவில் சுருளியின் உணர்வுகளுக்கு பதிலளித்தாள். ஒரு பூங்காவில் ஒரு தேதியில் இருந்தபோது, ​​சிவதாஸின் துரோகிகளான தீபன் மற்றும் தரணி அவர்களால் தாக்கப்பட்டனர், அவர்கள் சிவதாசை காட்டிக் கொடுத்த சுருளியை பழிவாங்குவதாக சத்தியம் செய்தனர். தீபன் சுருளியை சுட்டு, படுகாயமடைந்தார். இருப்பினும், அவர் விரைவில் அட்டிலாவின் பராமரிப்பில் குணமடைகிறார். ஆனால் ஒரு நாள், அவனைக் கொல்லும் நோக்கத்தில் ஒரு மர்மமான மருந்தை தன் சொட்டுப் பையில் செலுத்தியதை அவன் கவனிக்கிறான். எதிர்கொள்ளும்போது, ​​அவனை ஏன் கொல்ல விரும்புகிறாள் என்பதை அட்டிலா வெளிப்படுத்துகிறாள்.
அட்டிலா, தீரன் மற்றும் அட்டிலாவின் சகோதரர் (அவர் தீரனின் தந்தை) இலங்கையின் உள்நாட்டுப் போரின்போது இலங்கையில் தங்கள் கிராமத்தின் மீது நடத்தப்பட்ட வான்வழித் தாக்குதலில் தப்பியவர்கள் மட்டுமே. ஒரு அகதி முகாமில், சிவதாஸின் உதவியாளரால் அவர்கள் சிவதாஸின் கும்பலில் சேர்த்தனர், அவர்கள் கணவர், மனைவி மற்றும் குழந்தை என்ற போர்வையில் லண்டனுக்கு செல்ல உதவுவார்கள் மற்றும் போலி பாஸ்போர்ட் வழங்கப்பட்டது. வழியில், அட்டிலாவின் சகோதரர் பிடிபட்டு பீட்டரின் தனியார் சிறைக்குள் தள்ளப்பட்டார், இது அகதிகள் மற்றும் பிற சட்டவிரோத குடியேறியவர்களை அடைக்கப் பயன்படுகிறது, ஆனால் அட்டிலாவும் தீரனும் பாதுகாப்பாக லண்டனுக்குச் செல்கிறார்கள். அனைத்து நாடுகளிலிருந்தும் சட்டவிரோதமாக குடியேறியவர்கள் மற்றும் அகதிகளுக்கு நிதி மற்றும் சட்டரீதியாக உதவ பணத்தைப் பயன்படுத்துவதற்கான நோக்கத்துடன் சிவதாஸ் கடத்தலில் ஈடுபட்டதாகவும், மேலும் தனது சகோதரனின் விடுதலைக்காக போராடத் திட்டமிட்டிருந்ததாகவும் அட்டிலா மேலும் வெளிப்படுத்துகிறார். சுருளியின் அட்டிலா மீதான காதல் பற்றி கேள்விப்பட்ட சிவதாஸ், அவருக்கு பாதுகாப்பு அளித்து அவரை அட்டிலாவுக்கு திருமணம் செய்து வைக்க முடிவு செய்தார். ஆனால் சிவதாஸின் மரணம் காரணமாக, புலம்பெயர்ந்தோரின் உரிமைகளுக்காக போராட பணம் காய்ந்துவிட்டது, இதன் விளைவாக அட்டிலாவின் சகோதரர் சிறையில் இருந்து விடுவிக்கப்படுவதற்கு வாய்ப்பில்லை. எனவே, சுருளி, தீபன் மற்றும் தரணிக்கு இடையேயான பூங்காவில் சுருளியைக் கொல்லும் நோக்கத்தில் அட்டிலா என்கவுன்ட்டரைத் திட்டமிட்டிருந்தாள், ஆனால் அவனிடம் இருந்த அன்பின் காரணமாக அவள் அவனை காப்பாற்றினாள். பிரிட்டிஷ் பாராளுமன்றத்தில் BICORE என அழைக்கப்படும் ஒரு மசோதாவை சுருளி அறிந்துகொள்கிறார், அதன் நோக்கம் குடியேற்றத்தை கட்டுப்படுத்துவதாகும் மற்றும் பீட்டர் மற்றும் வேறு சில சட்டமன்ற உறுப்பினர்களால் தள்ளப்படுகிறது. கடந்து சென்றால், பெரும்பாலான அகதிகள் மற்றும் சட்டவிரோத குடியேறியவர்கள் நாடு கடத்தப்படுவார்கள் அல்லது சிறைக்குள் தள்ளப்படுவார்கள், இது பீட்டருக்கு பயனளிக்கும். இதைக் கேட்ட சுருளி மனம் மாறி, பீட்டர் மற்றும் பைக்கோருக்கு எதிரான போராட்டத்தில் அட்டிலா, தீபன் மற்றும் தரணி ஆகியோருக்கு உதவ முடிவு செய்தார். தீபன் மற்றும் தரணியின் உதவியுடன், அவர் புலம்பெயர்ந்தோருக்காக சிவதாஸ் வாங்கிய பணத்தை மீட்டெடுக்கிறார், மேலும் இந்த பணம் அட்டிலாவின் சகோதரர் உட்பட சில குடியேறியவர்களை விடுவிக்கப் பயன்படுகிறது. சுருளியும் அட்டிலாவும் தங்கள் உறவை மீண்டும் தொடங்குகிறார்கள்.
இதற்கிடையில், BICORE க்கு எதிரான அமைச்சரான ஆண்ட்ரூஸைக் கொல்ல பர்மிங்காமிற்குச் செல்லுமாறு சுருளியிடம் பீட்டர் கேட்கிறார். ஆண்ட்ரூஸை கொலை செய்ய பீட்டர் விரும்புவதை சுருளி உணர்கிறார், இதனால் அவரது மரணம் ஒரு குடியேறியவர் மீது குற்றம் சாட்டப்படலாம், இதனால் BICORE அதிக ஆதரவைப் பெற்று பாராளுமன்றத்தில் நிறைவேற்றப்படும். அவர் ஆண்ட்ரூஸைக் கொல்ல மறுக்கிறார். பழிவாங்கும் விதமாக, பீட்டர், ஜான் மற்றும் அவர்களது ஆட்கள் லிட்டில் மதுரையைத் தாக்கி, சுருளியின் நெருங்கிய நண்பர் முருகேசனைக் கொன்றனர். வேறு வழியில்லாமல், சுருளி பீட்டரின் கோரிக்கைகளை ஏற்று பர்மிங்காமிற்கு செல்கிறார். இருப்பினும், பயணத்தின் போது, ​​சுருளி, தீபன் மற்றும் தரணி ஆகியோர் ஜானைக் கொன்று, அதற்கு பதிலாக பீட்டரின் மாளிகைக்கு செல்கின்றனர். அவர்கள் பீட்டரின் குண்டர்களை அடக்கி பீட்டரின் அறைக்குள் நுழைகிறார்கள். தீபனும் தரணியும் பீட்டரைக் கொல்ல விரும்பினாலும், சுருளி அதற்கு எதிராக முடிவெடுத்து, பீட்டரை ஆப்கானிஸ்தான் -ஈரான் எல்லைக்கு இடையே உள்ள ஒரு தொலைதூர நிலத்திற்கு கொண்டு செல்கிறார். சுருளி, தீபன் மற்றும் தரணி ஆகியோர் பீட்டரின் பிரிட்டிஷ் குடியுரிமைக்கான அனைத்து சான்றுகளையும் அழித்து, "மாட்டுத்தாவணி குடியரசில்" இருந்து ஒரு போலி பாஸ்போர்ட்டை வழங்கினர், மேலும் அவரை ஒரு நிலையற்ற அகதியாக எப்போதும் வாழ வைக்கிறார்கள்.
நடிகர்கள்
தனுஷ் சுருளியாக, பீட்டரின் புதிய கும்பல் உறுப்பினர், சிவதாஸைக் கொல்ல அவருக்கு உதவுகிறார், பின்னர் அவர் சிவதாஸின் குற்றமற்றவர் பற்றி புரிந்து கொண்டார்
ஜேம்ஸ் காஸ்மோ பீட்டர் ஸ்ப்ராட்டாக, அகங்காரமான டான், குடியேறியவர்களை தவறாக பயன்படுத்துகிறார் மற்றும் சிவதாஸின் கொலையாளி
ஜோஜு ஜார்ஜ் சிவதாஸ், ஏ டான், பீட்டரின் எதிரி கும்பல் தலைவர், குடியேறியவர்களுக்கு உதவுகிறார், பின்னர் பீட்டரால் கொல்லப்பட்டார்
ஐஸ்வர்யா லக்ஷ்மி அத்திலா, ஒரு இலங்கைத் தமிழ் பெண், சுருளியின் காதல், மற்றும் சுருளியைக் கொல்லத் திட்டமிடும் சிவதாஸின் கும்பல் உறுப்பினர், பின்னர் அவள் அவனிடம் உணர்வுகளை வளர்த்துக் கொண்டாள்.
சிவதாஸின் கும்பல் உறுப்பினர் தீபனாக கலையரசன்
வடிவுக்கரசி மணிமேகலை, சுருளியின் தாய்
சுருளியின் நண்பன் விக்கியாக ஷரத் ரவி
சுருளியின் ஹோட்டல் மேலாளர் முருகேசனாக கஜராஜ், பின்னர் ஜானால் கொல்லப்பட்டார்
தீபக் பரமேஷ் தரணியாக, சிவதாஸின் கும்பல் உறுப்பினர்
ராமலியாக ராமச்சந்திரன் துரைராஜ், சுருளியின் நண்பர்
சுருளியால் கொல்லப்பட்ட சிவதாஸின் உதவியாளர் ராஜனாக வேட்டை முத்துக்குமார்
சோளந்தராஜா, பரமனாக, சுருளியின் நண்பர்
சுருளியின் ஹோட்டல் மேலாளர் முருகேசனைக் கொன்ற பீட்டரின் வலது கை ஜானாக ரோமன் ஃபியோரி, பின்னர் சுருளியால் கொல்லப்பட்டார்
அஸ்வந்த் அசோக்குமார் தீரன், அத்திலாவின் சகோதரரின் மகன்
சுருளியின் மணமகள் வள்ளியாக சஞ்சனா நடராஜன் பின்னர் தப்பி ஓடிவிட்டார்
நடனக் கலைஞராக ஹேமா தயாள்
சுருளியின் நண்பரான தீர்த்தமலையாக பாபா பாஸ்கர்
வெளியீடு
ஜெகமே தந்திரம் ஆரம்பத்தில் 1 மே 2020 அன்று வெளியிட திட்டமிடப்பட்டது, ஆனால் பின்னர் கோவிட் -19 தொற்றுநோய் காரணமாக காலவரையின்றி தாமதமானது. தயாரிப்பாளர்கள் தியேட்டரில் ரிலீஸுக்கு திட்டமிடப்படுவதை தயாரிப்பாளர்கள் உறுதி செய்தனர். சிறந்த ஊடக சேவை தளங்கள். ஜனவரி 2021 இல், படம் பிப்ரவரி வெளியீட்டிற்கு திட்டமிடப்பட்டது, அது நடக்கவில்லை, ஏனெனில் ஊடக அறிக்கைகள் படம் ஸ்ட்ரீமிங் தளமான நெட்ஃபிக்ஸ் மூலம் நேரடி வெளியீட்டிற்கு திட்டமிடப்படும் என்று கூறியது.
எந்த முன் அறிவிப்பும் இல்லாமல், 22 பிப்ரவரி 2021 அன்று, படத்தின் டீசர் டிரெய்லர் நெட்ஃபிக்ஸ் இந்தியா, அவர்களின் அதிகாரப்பூர்வ யூடியூப் சேனல் மூலம் வெளியிடப்பட்டது, இதனால் ஸ்ட்ரீமிங் மேடை மூலம் வெளியீட்டை உறுதி செய்தது. படத்தின் டிஜிட்டல் உரிமைகள் ₹ 55 கோடிக்கு விற்கப்பட்டன  (அமெரிக்க டாலர் 7.3 மில்லியன்), இதனால் நேரடி டிஜிட்டல் வெளியீட்டிற்காக அதிக சம்பளம் வாங்கும் தமிழ் திரைப்படம் ஆனது. இது ஆரம்பத்தில் மார்ச் 2021 கடைசி வாரத்தில் வெளியிட திட்டமிடப்பட்டது, இருப்பினும், 2021 ஸ்லேட்டுக்கான இந்திய ஒரிஜினல் அறிவிப்பின் போது வெளியீடு உறுதிப்படுத்தப்படவில்லை. நெட்ஃபிக்ஸ்.
27 ஏப்ரல் 2021 அன்று, தயாரிப்பாளர்கள் ஜகமே தந்திரம் 18 ஜூன் 2021 அன்று வெளியிடுவதாக அறிவித்தனர். தெலுங்கில் ஜகமே தந்தரம் என்ற பெயரில் மொழிமாற்றம் செய்யப்பட்ட மற்றும் மலையாளம், கன்னடம், இந்தி, ஆங்கிலம், பிரஞ்சு, ஜெர்மன், இத்தாலியன், போலந்து, போர்த்துகீசியம், பிரேசிலியன், ஸ்பானிஷ் (காஸ்டிலியன்), ஸ்பானிஷ் (நடுநிலை), தாய், இந்தோனேசிய மற்றும் வியட்நாமீஸ் மொழிகளில் மொழிமாற்றம் செய்யப்பட்ட  வெளியிடப்பட்டது.
தமிழ் பாடல்கள்
1.”ராகிதா ராகிதா ராகிதா "- தனுஷ், சந்தோஷ் நாராயணன், டீ
2. "புஜ்ஜி"- அனிருத் ரவிச்சந்தர், சந்தோஷ் நாராயணன்
3. "நேத்து"-தனுஷ்
4. "ஆலா ஓலா" -அன்தோனி தாசன், சந்தோஷ் நாராயணன்
5. "தீங்கு தக்கா"- அறிவு, ஜி.கே.பி., சந்தோஷ் நாராயணன்
6. "தேய்பிறை"- மீனாட்சி இளையராஜா, சந்தோஷ் நாராயணன்
7. "காலரே கலர்வாசம்" அந்தோணி தாசன் அந்தோணி தாசன்
9. "சுருளி (தீம்)"
மேற்கோள்கள்
பகுப்பு:இந்தியத் தமிழ்த் திரைப்படங்கள் பகுப்பு:தனுஷ் நடித்துள்ள திரைப்படங்கள் பகுப்பு:தமிழ் சண்டைத் திரைப்படங்கள் பகுப்பு:கார்த்திக் சுப்புராஜ் இயக்கிய திரைப்படங்கள் பகுப்பு:சந்தோஷ் நாராயணன் இசையமைத்த திரைப்படங்கள் பகுப்பு:2021 தமிழ்த் திரைப்படங்கள்
டெஸ்டின் டேனியல் கிரெட்டன்
டெஸ்டின் டேனியல் கிரெட்டன் (Destin Daniel Cretton) (பிறப்பு: நவம்பர் 23, 1978) என்பவர் அமெரிக்க நாட்டு திரைக்கதை ஆசிரியர், திரைப்பட இயக்குநர், படத்தொகுப்பாளர் மற்றும் திரைப்படத் தயாரிப்பாளர் ஆவார். இவர் சோர்ட் டேர்ம் 12 (2013), தி கிளாஸ் கேஸ்லே (2017) மற்றும் ஜஸ்ட் மெர்சி (2019( போன்ற திரைப்படங்களில் பணிபுரிந்ததன் மூலம் அறியப்படும் இயக்குநர் ஆனார். 2021 ஆம் ஆண்டு மார்வெல் திரைப்படமான சாங்க்-சி அண்ட் தி லெஜெண்ட் ஒப் தி டென் ரிங்ஸ் என்ற திரைப்படத்தை இயக்கியுள்ளார்.
ஆரம்ப கால வாழ்க்கை
கிரெட்டன் நவம்பர் 23, 1978 ஆம் ஆண்டில் ஹைக்கூ, ஹவாய் தீவில் ஜப்பானிய அமெரிக்க சிகையலங்கார நிபுணர் ஜானிஸ் ஹாரூ கிரெட்டனுக்கும்  தீயணைப்புத் துறையில் பணியாற்றிய ஐரிஷ் மற்றும் ஸ்லோவாக் வம்சாவளியைச் சேர்ந்த டேனியல் கிரெட்டனு மகனாக பிறந்தார். இவருக்கு ஐந்து உடன்பிறப்புகள் உண்டு.
வெளி இணைப்புகள்
பகுப்பு:1978 பிறப்புகள் பகுப்பு:வாழும் நபர்கள் பகுப்பு:அமெரிக்கத் திரைப்பட இயக்குநர்கள் பகுப்பு:அமெரிக்கத் திரைப்படத் தயாரிப்பாளர்கள் பகுப்பு:திரைப்படத் தொகுப்பாளர்கள் பகுப்பு:திரைக்கதை ஆசிரியர்கள்
இரண்டாம் உலகப்போரின் கடைசி குண்டு
இரண்டாம் உலகப் போரின் கடைசி குண்டு என்பது 2019 இல் வெளிவந்த தமிழ்த் திரைப்படமாகும். இதனை புது முக இயக்குனர் அதியன் ஆதிரை எழுதி இயக்கியிருந்தார். இத்திரைப்படத்தினை பா. ரஞ்சித் தனது நீலம் தயாரிப்பு நிறுவனம் மூலமாக தயாரித்திருந்தார்.
இக்கதை ஒரு உண்மை சம்பவத்தை அடிப்படையாகக் கொண்டு புனைவின் வழியே எழுதப்பட்டதாகும். கிசோர் குமார் இத்திரைப்படத்திற்கு ஒளிப்பதிவு செய்துள்ளார். "கேஸ்ட்லெஸ் கலெக்டிவ்" என்ற இசைக்குழுவில் ஒருவரான டென்மா இப்படத்திற்கு இசையமைத்துள்ளார். 6 டிசம்பர் 2019 இல் இத்திரைப்படம் வெளிவந்தது. விமர்சகர்களின் பரவலான பாராட்டினைப் பெற்றது.
தயாரிப்பு
இயக்குனர் பா. ரஞ்சித் அவர்களின் அட்டக்கத்தி திரைப்படத்தில் அட்டகத்தி தினேஷ் நடித்திருந்தார், அது போல ஆனந்தி பரியேறும் பெருமாள் திரைப்படத்தில் நடித்திருந்தார். இவர்கள் நீலம் தயாரிப்பு நிறுவனத்தின் மூலமாக மீண்டும் இத்திரைப்படத்தில் இணைந்தனர்.
ஆதாரங்கள்
பகுப்பு:இந்தியத் திரைப்படங்கள் பகுப்பு:இந்திய நாடகத் திரைப்படங்கள் பகுப்பு:அறிமுக இயக்குநர் திரைப்படங்கள்
பாப்லா & காஞ்சன்
பாப்லா & காஞ்சன் (Babla & Kanchan) என்ற இருவரும் ஒரு இந்திய கணவன்-மனைவி இசைக் குழுவாக இருந்தனர். இவர்கள் சட்னி இசை மற்றும் தேசி நாட்டுப்புற இசை வகைகளில் பணியாற்றியதற்காக மிகவும் பிரபலமானவர்கள். காஞ்சன் 2004 இல் இறக்கும் வரை இவர்கள் நாற்பது ஆண்டுகள் ஒன்றாக இசை நிகழ்ச்சிகளை நிகழ்த்தினர். பாப்லா ஷா பிரபல இசை இயக்குனர் இரட்டையர் கல்யான்ஜி ஆனந்த்ஜியின் தம்பியாவார்.
ஷா ஒரு முரசு இசைப்பவரும், தாளவாத்தியக் கலைஞரும், நேரடி நிகழ்த்துக் கலைஞரும், இசையமைப்பாளரும் மற்றும் பதிவு தயாரிப்பாளரும் ஆவார். இவர் 1962 இல் தனது இசைக்குழுவைத் தொடங்கினார். ஷா 1980 களில் குமாரி காஞ்சன் டிங்கெராவ் மெயிலுடன் சுற்றுப்பயணம் மேற்கொண்டார். குஜராத் மாநிலத்தில் இருந்து தண்டியா ராஸ் அல்லது கர்பா ராஸ் என்று அழைக்கப்படும் ஒரு வகையான நாட்டுப்புற நடனம் 1970களில் ஷாவால் இசை ரீதியாக மறுவரையறை செய்யப்பட்டது.
நிகழ்ச்சிகள்
இரபூ சக்கர், தர்மத்மா மற்றும் குர்பானி போன்ற படங்களில் பின்னணி பாடகராக பாடிய பிறகு, காஞ்சன் தனது கணவருடன் சேர்ந்தார். இவர்கள் ஒன்றாக இணைந்து உலகம் முழுவதும் சுற்றுப்பயணம் மேற்கொண்டனர். காஞ்சன், கணவர் பாப்லாவுடன் சேர்ந்து, 1970 களில் இந்திய இசை வட்டாரங்களில் பிரபலமானார்.
இவர்களின் சர்வதேச ஈடுபாடுகள் இந்தித் (பாலிவுட்) திரைப்பட இசையிலிருந்து இவர்களை விலகி இருக்க வைத்தன. இவர்களில் நிகழ்ச்சி பெரும்பாலும் கரீபியன் நாடுகளில் பிரபலமாக இருந்தன. அங்கு அவர்கள் " ஹாட் ஹாட் ஹாட் " போன்ற சோகா வெற்றிகளைப் பெற்றனர், மேலும் இவர்கள் சட்னி இசை முன்னோடி பாடகர் சுந்தர் போபோவின் பழைய வெற்றிகளைப் புதுப்பித்தனர். இவர்களின் விரிவான சுற்றுப்பயண ஆதரவு காரணமாக, குச் கட்பாத் ஹை உள்ளிட்ட இவர்களின் எல்பி இசைத்தொகுப்புகள் வெளிநாடுகளுக்குச் சென்று ஒரு இந்தியக் குழு இசைத்த இசைத்தொகுப்புகளில் நன்றாக விற்பனையானது.
கைசே பானி போன்ற காஞ்சனின் தனி இசைத்தொகுப்புகள்  போஜ்புரி பார்வையாளர்களிடையே பிரபலமாக இருந்தன. இவரது புகழ் ஜான்சன் & ஜான்சன் உள்ளிட்ட பல்வேறு நுகர்வோர் பொருட்களை மேம்படுத்துவதற்கான விளம்பரங்களுக்கு வழிவகுத்தது. திரைப்பட இசையமைப்பாளர் ராஜேஷ் சுப்பிரமணியனின் கருத்துப்படி, "கைகே பான் பனாரசுவாலா" என்ற பாடல் பாப்லா இசையமைத்தது எனத் தெரிகிறது.
பாடல்கள்
காஞ்சன் பாடிய பல பாடல்கள் மேற்கிந்திய உள்ளூர்வாசிகளின் பழைய பாடல்களின் மறு ஆக்கமாகும். அல்லது  அல்லது டிரினிடாட்டின் சுந்தர் போபோவின் சோகா பாரம்பரிய பாடலாகும்.
விருதுககள்
பாலியல் நாட்டுப்புற நடனங்களுக்கான நடன இசை சட்னி இசை என்று அழைக்கப்பட்டது. 2011 ஆம் ஆண்டில் ஷாவுக்கு இந்தி திரைப்பட இசைக்கு சிறந்த பங்களிப்புக்காக ரேடியோ மிர்ச்சி இசை விருது வழங்கப்பட்டது.
குடும்பம்
இந்த தம்பதியருக்கு நிஷா என்ற ஒரு மகளும் மற்றும் வைபவ் என்ற ஒரு மகனும் உள்ளனர். நிஷா பிறந்ததிலிருந்தே தனது தாயுடன் சுற்றுப்பயணம் செய்து வருகிறார். " ச ரி க ம ப சாம்பியன்ஸ் "என்ற தொலைக்காட்சி நிகழ்ச்சியில் வைபவ் ஒரு முரசு இசைப்பவராக இருந்தார்.
இறப்பு
இந்தியாவின் மும்பையில் உள்ள பம்பாய் மருத்துவமனையில் சிறுநீரக செயலிழப்பு காரணமாக பாப்லா சூலை 26 அன்று அன்று தனது 54 வயதில் இறந்தார்.
வெளி இணைப்புகள்
பகுப்பு:இசைக் குழுக்கள்
ஜன்பத்
ஜன்பத் அல்லது மக்கள் பாதை இந்தியாவின் தலைநகரான புது தில்லியில் உள்ள முதன்மைச் சாலைகளில் ஒன்றாகும். இச்சாலை பாலிகா பஜாரை ஒட்டிய கனாட் பிளேசை ஒட்டிய உள் வட்டச்சாலை எண் 1-இல் துவங்குகிறது.
மேற்கோள்கள்
பகுப்பு:தில்லி சுற்றுப் பகுதிகள்
பகுப்பு:புது தில்லி பகுப்பு:தில்லியில் போக்குவரத்து பகுப்பு:இந்தியாவில் உள்ள சாலைகள்
மயிலாடுதுறை சியாளமளா தேவி கோயில்
மயிலாடுதுறை சியாளமளா தேவி கோயில் தமிழ்நாட்டில் நாகபட்டினம் மாவட்டம், மயிலாடுதுறை என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சியாமளாதேவி சன்னதியும், அருணகிரிநாதர், முனிஸ்வரர், வீரன், ஞானவிநாயகர், பாலமுருகன், பால ஆஞ்சநேயர் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:நாகபட்டினம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மயிலாடுதுறை தெப்பக்குளம் காசி விசுவநாதர் கோயில்
மயிலாடுதுறை தெப்பக்குளம் காசி விசுவநாதர் கோயில் தமிழ்நாட்டில் நாகபட்டினம் மாவட்டம், மயிலாடுதுறை என்னும் ஊரில் அமைந்துள்ள சிவன் கோயிலாகும். அகஸ்தியரால் வழிபடப்பட்ட இந்த ஸ்தலம், தருமபுரம் ஆதீனத்திற்கு சொந்தமானதாகும். ஆக்கிரமிப்புகள் காரணமாக பொதுமக்கள் வழிபட முடியாத நிலைமை இருந்த இந்த கோவில்கள் 150 ஆண்டுகளுக்கு பிறகு செப்டம்பர் 2022 ஆம் ஆண்டு கும்பாபிஷேகம் நடைபெற்றது.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயிலில் காசி விசுவநாதர், விசாலாட்சி சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:நாகபட்டினம் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பெல்லி லலிதா
பெல்லி லலிதா (Belli Lalitha) (பிறந்தது: 1974 ஏப்ரல் 26 - இறந்தது: 1999 மே 26) இவர் ஓர் இந்திய நாட்டுப்புற பாடகராக இருந்தர். பெல்லி லலிதா ஒரு பிரபலமான பாடகியாக, இவர் மக்களால் பெரிதும் விரும்பப்பட்டார். இவர் எதிர்ப்பின் குரலாகவும், டோல் டெபாவின் தலைவராகவும், தெலுங்கானா கலா சமிதியின் நிறுவனராகவும் இருந்தார். இவர் 26 மே 1999 அன்று நல்கொண்டா மாவட்டத்தில் உள்ள போங்கிர் என்ற ஊரில் இறந்தார். பெல்லி லலிதாமுதன்மையாக முதலாளித்துவ சுரண்டலுக்கு எதிரான தொழிலாள வர்க்கப் போராட்டமாக இருந்த தெலுங்கானா போராட்டத்தின் கடைசி கட்டத்தின் குரலாகவும் பிரதிநிதியாகவும் இருந்தார். இவர் ‘லலிதாக்கா’ என்றும் அழைக்கப்பட்டார். மேலும் பாலியல் கடத்தல், குடிப்பழக்கம், குட்கா நுகர்வு மற்றும் சாதி எதிர்ப்பு போராட்டங்களுக்கு எதிராக பல்வேறு இயக்கங்களை ஏற்பாடு செய்திருந்தார். மேலும், இவர் 2004 ஆம் ஆண்டு முதல் இந்திய பொதுவுடமைக் கட்சியின் (மார்க்சிச மற்றும் லெனினிஸ்ட்), மக்கள் போர் அணியின் அனுதாபியாகவும் நம்பப்பட்டார்.
வாழ்க்கை
இவர் தெலுங்கு மொழி பேசும் குருமா இந்து குடும்பத்தில் தெலுங்கானா மாநிலத்தில் நல்கொண்டா மாவட்டம், ஆத்மகூர் மண்டலத்தின், நாஞ்சர்பேட்டை என்ற இடத்தில் பிறந்தார். இவருக்கு மொத்தம் ஐந்து உடன்பிறப்புகள் இருந்தனர். குடும்பத்தின் ஐந்து மகள்களில் நான்காவதாக இவர் பிறந்தார். தீவிர வறுமை காரணமாக இவரது குடும்பத்தினர் இவரது தாயின் சொந்த இடமான போங்கிரியில் குடியேற வேண்டியிருந்தது. வறுமை காரணமாக சிறுவயதில் கல்வியைத் தொடர முடியவில்லை. மேலும் இவரது மிகவும் சிறுவயதிலேயே திருமணமும் செய்து கொண்டார். இவருக்கு இரண்டு குழந்தைகள் இருந்தனர். இவருக்கு சமூக ஆர்வலரும் மற்றும் ஒரு அரசு ஊழியருமான பெல்லி கிருட்டிணா என்ற ஒரு சகோதரர் இருந்தார். மேலும் இவருக்கு 5 சகோதரிகள் இருந்தனர். 1990களின் பிற்பகுதியில் குடிமை உரிமைகள் இயக்கத்தில் தீவிரமாகவும், தெலுங்கானா பிராந்தியத்திற்கான மாநிலத்துக்கான ஆர்வலராகவும் இருந்தார். இவரது தந்தை ஒரு ஓகு கதை (யாதவ் மற்றும் குருமா சமூகங்களில் தோன்றிய நாட்டுப்புற இசை)பாடகர் மற்றும் ஒரு தொழிலாளியாவார். இவர் தெலுங்கானா மாநிலத்திற்காக போராடி வந்தார். மேலும், கிராமப்புறங்களில் மிகவும் பிரபலமாக இருந்தார். இவர் இறப்பதற்கு முன்னர் போங்கிர் தொகுதியிலிருந்து 1999 தேர்தலில் சமாஜ்வாடி கட்சி சார்பில் போடியிட இவருக்கு ஒரு இடம் வழங்கப்பட்டது.
செயல்பாடு
பெல்லி லலிதா போங்கிரின் சூர்யா வான்ஷி பருத்தி ஆலையில் ஒரு தொழிலாளியாக பணிபுரிந்தார். அங்கு பணிபுரிந்த காலத்தில், இவர் தனது சக தோழர்களையும் தொழிலாளர்களையும் ஆலையில் ஒன்றிணைத்து போராடினார். இவர் இந்திய தொழிற்சங்கங்களின் மையத்தில் (சிஐடியு) சேர்ந்தார். மேலும் பல்வேறு தொழிலாளர் போராட்டங்களின் ஒரு பகுதியாக இருந்தார்.
இறப்பு
1999 ஆம் ஆண்டில், இவர் கடத்தப்பட்டு கொல்லப்பட்டார். இவரது கொலையில் அப்போதைய தெலுங்கு தேசக் கட்சியின் உள்துறை அமைச்சர் அலிமினெட்டி மாதவா ரெட்டி என்பவர் சம்பந்தப்பட்டார். ஆனால் பின்னர் உள்ளூர் நக்சலைட்டான கிங்பின் முகமது நயீமுதீன் என்பவர் மேல் மேலதிக ஆதாரங்கள் சுட்டிக்காட்டப்பட்டது. இவரது மூன்று சகோதரர்களும் இதே போல் கொல்லப்பட்டனர். மீதமுள்ள சகோதரர் கிருட்டிணா 2000 முதல் 2017 வரை மறைந்து வாழ்ந்து வந்தார்.
குறிப்புகள்
பகுப்பு:1974 பிறப்புகள் பகுப்பு:1999 இறப்புகள்
பெருந்துறை விஜயபுரியம்மன் கோயில்
பெருந்துறை விஜயபுரியம்மன் கோயில் தமிழ்நாட்டில் ஈரோடு மாவட்டம், பெருந்துறை என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பால திரிபுரசுந்தரி
பால திரிபுரசுந்தரி (Bālā Tripurasundarī), குமாரிகா ('அற்புதமான தெய்வம்') அல்லது பாலா ('குழந்தை') எனவும் அழைக்கப்படும் ஒரு இந்து பெண் தெய்வமாகும். இவர், திரிபுரசுந்தரி மற்றும் காமேஸ்வர பகவான் (சிவன்) ஆகியோரின் மகளாக கருதப்படுகிறார். இவர், அசோக சுந்தரி தெய்வத்தின் ஒரு வடிவம் என நம்பப்படுகிறது.
சத்ரியா நடனம்
alt=|thumb| ஒரு செவ்வியல் இந்திய நடனமான சத்ரியா, இந்தியாவின் வட கிழக்கு மாநிலமான [[அசாம்|அசாமில் தோன்றியது. ]] சத்ரியா அல்லது சத்ரியா நிருத்தியா; இந்தியாவின் வட கிழக்கு மாநிலமான அசாமில் தோன்றிய கதைப்பாடல் வடிவ பாரம்பரிய நாட்டிய நாடகமாகும். நாட்டிய நாடகமான சத்ரியா கிருஷ்ணனை மையமாகக் கொண்ட அசாமிய வைஷ்ணவ மடாலயங்களைத் தோற்றுவாயாகக் கொண்டது. 15 ஆம் நூற்றாண்டின் பக்தி இயக்க அறிஞரும் துறவியுமான மகாபுருஷ் ஸ்ரீமந்த சங்கரதேவ் இதற்கான காரணமாவார்.
பால திரிபுரசுந்தரி
இந்து இலக்கியங்களில் குறிப்புகள்
பிரம்மாண்ட புராணத்தில், உள்ள  லலிதா மகாத்மியத்தின்  26 ஆம் அத்தியாயத்தில் பால திரிபுரசுந்தரி பற்றி குறிப்பிடப்பட்டுள்ளது. அதில், இவர் பாண்டாசுரனின் சக்திகளுக்கு எதிரான போரில் இணைகிறார்:
சத்ரியா நடனம்
சத்ரியாவின் ஒரு நபர் நாடகங்களை அங்கியா நாட் என்று அழைக்கின்றனர், இது மதத்தை நடனம் மற்றும் நாடகம் மூலம் அழகியலுடன் இணைக்கும் ஒரு கதைப்பாடல்  வடிவ நாட்டிய நாடகமாகும். நாடகங்கள் பொதுவாக மடாலயக் கோயில்களின் சத்திரங்கள் எனப்படும் நடன சமூக அரங்குகளில் ( நம்கர்)  நிகழ்த்தப்படுகின்றன. இந்நாடகத்தின் கருப்பொருள்கள் கிருஷ்ணர், ராதாவுடன் தொடர்புடையவை, சில நேரங்களில் மற்ற விஷ்ணுஅவதாரங்களான இராமர், சீதை ஆகியோர் கருப்பொருளாக அமைகின்றனர்.
பால திரிபுரசுந்தரி
புராணத்தில் பால திரிபுரசுந்தரி பற்றிய குறிப்பு
தைத்ய பாண்டாவின் மகன் கதுர்பாஹு என்பவர் திரிபுரசுந்தரியை எதிர்த்து போரிட வந்திருந்தார் என்று கேள்விப்பட்டதும், பாலா (லலிதாவின் மகள்) அதில் ஆர்வம் காட்டினார். இவர் லலிதா தேவியின் தங்க கவசத்திலிருந்து வந்தவர் என்கிற குறிப்பு இப் புராணத்தில் காணப்படுகிறது. மேலும், இவர் எப்போதும் தேவியின் அருகில் இருப்பவர் எனவும்,  எல்லா சக்திகளாலும் வணங்கப்படுவதற்கு தகுதியானவராகவும் இருந்தார். இவர் தற்காப்பு சாதனைகள் மற்றும் எதிரிகளை வெல்வதில் திறமையானவர். இவரது வடிவமும் அம்சங்களும் தேவி லலிதாவைப் போலவே இருந்தன. இவர், எப்போதுமே ஒன்பது வயதுப் பெண்ணைப் போலவே காட்சியளித்தார். இவரது உடல் உதய சூரியனைப் போல இருந்தது. இவர் எப்போதும் பெரிய தேவியான லலிதாவின் பாதத்திற்கு அருகே  நிரந்தரமாக இருந்தார்.
சத்ரியா நடனம்
2000 ஆம் ஆண்டில் இந்தியாவின் சங்கீத நாடக அகாதமியால் செவ்வியல் நடனமாக அங்கீகரிக்கப்பட்ட நவீன சத்ரியா  பல கருப்பொருள்கள் மற்றும் நாடகங்களை  ஆய்வு செய்து அதன் நிகழ்ச்சிகள் உலகளவில் அரங்கேற்றம் செய்யப படுகின்றன. alt=|thumb| கேரளாவின் செட்டிக்குளங்கரத்தில் மகாபாரத தத்வாசமீக்ஷத்தில் அன்வேஷா மோகந்தா நிகழ்த்திய சத்ரியா நடனம்
பால திரிபுரசுந்தரி
புராணத்தில் பால திரிபுரசுந்தரி பற்றிய குறிப்பு
இவரின் அன்னையாகிய லலிதா தெய்வத்தின் முக்கிய சுவாசமாகவும், அவரின் நான்காவது கண்ணாகவும் இருந்தார் என்பது போன்ற தகவல்கள் இந்த புராணத்தில் தெரிவிக்கப்பட்டுள்ளது. மேலும், அன்னை லலிதா தேவிக்கும் பாலதிரிபுரசுந்தரிக்கும் இடையே நடைபெற்ற உரையாடல்களும் இப் புராணத்தில் காணப்படுகிறது.